होली सौहार्दपूर्ण वातावरण में मनाने को लेकर एसडीओ ने बुलाई बैठक
होली में आवारगर्दी और हुड़दंग करने पर पुलिस की रहेगी कड़ी नजर
भास्करन्यूज | डुमरी
होलीशांति और सौहार्दपूर्ण वातावरण में मनाने को लेकर सोमवार को डुमरी अनुमंडल कार्यालय सभागार में बैठक हुई। एसडीओ ज्ञानप्रकाश मिंज की अध्यक्षता में हुई बैठक में डुमरी एसडीपीओ अरविन्द कुमार विन्हा, कार्यपालक दंडाधिकारी राहुल देव, प्रमुख यशोदा देवी, डुमरी बीडीओ मनोज कुमार, सीओ रवींद्र कुमार पांडेय, पीरटांड बीडीओ बैजनाथ उरांव, सीओ यशवंत नायक, डुमरी थाना प्रभारी श्यामचन्द्र सिंह, निमियाघाट थाना प्रभारी विनोद उरांव, पीरटांड़ थाना प्रभारी रूखसार अहमद सहित डुमरी और पीरटांड प्रखंड के पंचायत प्रतिनिधि सहित दोनों समुदायों के गणमान्य लोग उपस्थित थे।
बैठक में लोगों से रंगों का त्योहार होली शांति और भाईचारे के वातावरण में मनाने की अपील की गई। कहा कि होली के दौरान किसी तरह की परेशानी नहीं हो इसका सभी मिल कर ख्याल रखें। इस दौरान अधिकारियों ने होली में डीजे और अश्लील गाना नहीं बजाने, शराब की बिक्री बंद रखने, नशा नहीं करने, सड़क पर चलने वाले वाहनों पर कीचड़ और रंग नहीं फेंकने, हुड़दंगियों पर पैनी नजर रखने आदि का निर्देश दिया। कहा इस बार होली में अलग चौकसी होगी।
बैठक में उपस्थित पदाधिकारी अन्य लोग।
मौके पर ये लोग थे मौजूद
इसमौके पर झामुमो के कारी बरकत अली, राजकुमार पांडेय, निरंजन महतो, मुखिया वीना देवी, सुबोध मिश्रा, दयारथ महतो, अजीत कुमार, रूपानी देवी, डालेश्वर गोप, जयकांत महतो, पंसस प्रकाश मेहता, आजसू पार्टी के दुलारचंद महतो सहित समसुद्दीन अंसारी, नसीरउद्दीन अंसारी आदि उपस्थित थे। इस दौरान पंचायत प्रतिनिधियों ने महुआ शराब की बिक्री पर रोक लगाने की मांग की।
hin_Deva hin_Deva bho_Deva bho_Deva hin_Deva bho_Deva hin_Deva hin_Deva